### Resume

Forslag fra Eric Danielsen, Radikale Venstre, fremsætter følgende initiativsag: Røgfri møde- og arbejdstid for politikere, borgere og gæster.

### Sagsfremstilling

I henhold til Kommunestyrelseslovens § 11 samt § 3 i forretningsordenen for Vejle Byråd fremsender Eric Danielsen (B) følgende forslag til optagelse på Byrådets dagsorden for mødet den 30. marts 2022:

”I forlængelse af vedtagelsen af røgfri arbejdstid for medarbejdere ansat i Vejle Kommune henstilles det ligeledes, at politikken om røgfri arbejdstid også gælder for byrådspolitikere samt for borgere og eksterne gæster, når de opholder sig på de kommunale arbejdspladser eller er til møder og lignende arrangeret af Vejle Kommune.

Specifikt for byrådspolitikerne gælder den røgfri arbejdstid i det tidsrum, medlemmerne varetager kommunale hverv, inklusiv pauser. Henstillingen om røgfri arbejdstid for politikere skal tolkes på samme måde som for ansatte – se beslutningen om røgfri arbejdstid vedtaget af [adresse] den 9. marts 2022.

Idet politikere, borgere og eksterne gæster ikke umiddelbart er omfattet af ansættelsesretlige vilkår, er der alene tale om en henstilling, hvor det opfordres til at udvise loyalitet i forhold til den vedtagne politik om røgfri arbejdstid.”

### Sten Larsen indstiller,

|  |  |
| --- | --- |
| at | ovenstående henstilling om røgfri møde- og arbejdstid vedtages. |

### Beslutning

For forslaget stemte et flertal på 26 medlemmer:

Nikolaj Søndergaard, Jonna Andersen, Hannah Danielsen, Bent Eriksen, Lars Paulsen, Emma Pedersen, Paul Olsen, Tobias Christoffersen, Carsten Dahl, Otto Brandt, Curt Andreasen, Aage Bertelsen, Julius Mathiasen, Frode Lauritsen, Elsebeth Frandsen, Eric Danielsen, Philip Thorsen, Karen Overgaard, Valdemar Ravn, Verner Olesen, Valdemar Danielsen, Uffe Knudsen, Hannah Pedersen, Patricia Søndergaard, Cirkeline Jepsen og Bitten Olesen.

Imod stemte Preben Lauridsen.

Emil Koch, Benedikte Sørensen, Justina Thomsen og Kaspar Olesen undlod at stemme.